b'\n_START_ARTICLE_\nHansson & Karlsson\n_START_PARAGRAPH_\nHansson & Karlsson  var en svensk duo best\xc3\xa5ende av Bo Hansson (orgel) og Jan Carlsson (trommer). Gruppen var aktiv p\xc3\xa5 slutten av 1960-tallet, og ble en viktig inspirasjonskilde for svensk progrock._NEWLINE_Hansson & Karlssons stil kan kalles instrumentell jazzrock med innslag av psykedelisk musikk. Musikken var i stor grad bygd p\xc3\xa5 improvisasjon, og konsertene deres kunne derfor variere mye fra gang til gang. Jimi Hendrix ble under sin Skandinaviaturn\xc3\xa9 i 1970 introdusert for duoen og fatta interesse for musikken deres. De spilte sammen noen ganger, blant annet p\xc3\xa5 klubben Filips i Stockholm, og Hendrix gav sj\xc3\xb8l ut en versjon av deres \xc2\xabTax Free\xc2\xbb p\xc3\xa5 plate._NEWLINE_Etter tre \xc3\xa5r og fire album gikk duoen fra hverandre; Hansson gjorde solokarriere som musiker, mens Carlsson satsa p\xc3\xa5 en karrirere som skuespiller._NEWLINE_I duoens navn staves Carlsson med K fordi en plakat en gang ble trykt med navnet stava feil. De to syntes det s\xc3\xa5 spennende ut, og beholdt navnet.'